कांग्रेस 20 साल से उन्हें लॉन्च कर रही; 27 मिनट में 8 बार नीतीश का लिया नाम
Amit Shah Bihar Visit Latest News and Update यहां लंच करने के बाद लगभग एक घंटे तक मुंगेर लोकसभा क्षेत्र के कोर ग्रुप के साथ बैठक करेंगे। वे यहां से 5 बजे पटना के लिए रवाना होंगे। पटना एयरपोर्ट से ही दिल्ली रवाना हो जाएंगे।
केंद्रीय गृह मंत्री अमित शाह ने गुरुवार को लखीसराय में कहा कि कांग्रेस 20 साल से राहुल बाबा की लॉन्चिंग कर रही है। इस बार भी पटना से कांग्रेस ने राहुल की विफल लॉन्चिंग की है। आपको 20 बार से फेल राहुल बाबा चाहिए या नरेंद्र मोदी। नीतीश कुमार सीएम बने रहना चाहते हैं, उन्हें पीएम नहीं बनना है।
जिन्होंने विश्वासघात किया है। भ्रष्टाचारियों के साथ बैठे हैं, उन्हें सबसे पहले दंड देने का काम मुंगेर लोकसभा और लखीसराय से करनी है।
अमित शाह ने अपनी 27 मिनट के भाषण में 8 बार नीतीश कुमार का नाम लिया। उन्होंने कहा कि पलटूराम नीतीश बाबू कहते हैं कि 9 साल में क्या किया? नीतीश बाबू जिनके कारण आप मुख्यमंत्री बने, जिनके साथ इतना साल बैठे कुछ तो लिहाज करो। नीतीश बाबू आप सुनना चाहते हो तो पूरा हिसाब देने आया हूं। लालू को भी निशाने पर लिया।
नीतीश सीएम बने रहना चाहते हैं
नीतीश बाबू को पूछना चाहता हूं आपने क्या किया? जो नेता हर बार बदले उस पर विश्वास कर सकते हैं क्या? ऐसे आदमी के हाथ में बिहार सौंपना चाहिए क्या? इसलिए कांग्रेस की चौखट पर बैठे हैं। वो बस मूर्ख बना रहे हैं। वो सीएम बने रहना चाहते हैं।
20 पार्टियों ने 20 लाख करोड़ का घोटाला किया
केंद्रीय गृह मंत्री ने पटना में आयोजित विपक्षी एकता की बैठक में शामिल एक-एक पार्टियों का नाम लेकर निशाना साधा। उन्होंने कहा कि 20 से ज्यादा पार्टियां इकठ्ठा हुई। ये 20 पार्टियां कौन हैं? ये 20 लाख करोड़ का घपला, घोटाला-भ्रष्टाचार किया है।
20 लाख करोड़ घोटाला करने वाले कांग्रेस, लालू यादव और कांग्रेस के साथ मिले हैं। नीतीश बाबू आपकी राजनीति पैदाइश ही भ्रष्टाचार का विरोध करके हुई। इंदिरा के आपातकाल के विरोध से ही शुरू हुई। किस मुंह से आप इनके साथ मिल कर मुंगेर और बिहार कि जनता के बीच आइएगा।
पूरी दुनिया मोदी-मोदी कह रही है
अमित शाह ने कहा कि मोदी जी विश्व में जहां- जहां जाते हैं मोदी मोदी मोदी के नारे लगते हैं। अभी-अभी अमेरिका गए थे कोई इनका अपॉइंटमेंट कोई हस्ताक्षर तो कोई पैर छूकर आशीर्वाद मांग रहा है। वो मोदी जी का सम्मान नहीं है, ये मुंगेर वालों आपका, बिहार और 130 करोड़ भारतीय जनता का सम्मान है।
अपडेट्स...
10 महीने में 5वां बिहार दौरा
बीते 10 महीनों में ये उनका 5वां दौरा है। लखीसराय की रैली को कई मायने में अहम माना जा रहा है। अपने दौरे के दौरान शाह 6 जिलों के 3 लोकसभा और 20 विधानसभा क्षेत्रों को साधने की कोशिश करेंगे। लखीसराय के मुंगेर लोकसभा सीट से जदयू के राष्ट्रीय अध्यक्ष ललन सिंह सांसद हैं।
बिहार में बीजेपी की 10 कमजोर सीटों में एक मुंगेर भी 
बीजेपी ने बिहार में लोकसभा की 10 ऐसी सीटों की एक लिस्ट तैयार की है, जहां पार्टी खुद को कमजोर मानती है। इसलिए बीजेपी का इन 10 सीटों पर मुख्य रूप से फोकस होगा। मुंगेर उसी 10 सीटों में से एक है।
इन सीटों पर बीजेपी को आगामी लोकसभा चुनाव में विपक्ष से कड़ी टक्कर मिलने की संभावना है। इसके लिए पार्टी की तरफ से खास रणनीति तैयार की गई है। अमित शाह खुद इन सीटों की तैयारी पर नजर रख रहे हैं।
जेडीयू से मुंगेर सीट छीनने की तैयारी, अब तक सहयोगियों के लिए छोड़ती रही 
बीजेपी हमेशा मुंगेर सीट अपने सहयोगियों के लिए छोड़ती रही है। 2004 में यहां से आरजेडी के सांसद जीते थे। 2009 के लोकसभा चुनाव में एनडीए की तरफ से ललन सिंह इस पर जीत हासिल की थी।
2014 में जब नीतीश एनडीए से अलग हुए तब एनडीए के कोटे से लोजपा के हिस्से ये सीट आई और लोजपा की वीणा देवी ने ललन सिंह को पटखनी दी। 2019 में एक बार फिर से जेडीयू एनडीए का हिस्सा बनी। ललन सिंह फिर यहां से जीतकर लोकसभा पहुंचे।
इस बार फिर से बीजेपी जेडीयू से यह सीट छीनने की रणनीति तैयार कर रही है। इसके लिए अभी से ही मंडल से लेकर बूथ स्तर पर कार्यकर्ताओं को एक्टिव कर दिया गया है।
विजय सिन्हा हो सकते हैं उम्मीदवार 
बीजेपी सूत्रों की माने तो इस बार बीजेपी ये सीट सहयोगियों को देने की बजाए, अपना उम्मीदवार उतार सकती है। इसमें सबसे आगे विजय सिन्हा का नाम चल रहा है। वे फिलहाल लखीसराय से विधायक हैं, जो मुंगेर लोकसभा क्षेत्र में ही आता है।
साथ ही इसी क्षेत्र के एक और मजबूत गढ़ मोकामा में उनका घर और ससुराल भी पड़ता है। इसके मद्देनजर मुंगेर लोकसभा क्षेत्र के कोर कमेटी की एक बैठक भी विजय सिन्हा के घर में रखी गई है।
जानिए, सत्ता परिवर्तन के बाद कब-कब बिहार आए शाह और उसके मायने...
बिहार में सीमांचल से चुनावी रैली का किया आगाज 
बिहार की सत्ता से बाहर होने के बाद अमित शाह सबसे पहले 23 और 24 सितंबर 2022 को सीमांचल के दौरे पर पहुंचे। यहां से उन्होंने 2024 लोकसभा चुनाव की तैयारी का आगाज किया।
यहां से उन्होंने सीमांचल के चारों जिले पूर्णिया, अररिया, किशनगंज और कटिहार साधने की कोशिश की। ये चारों इलाके मुस्लिम बाहुल हैं।
जेपी के गांव से लालू और नीतीश पर बोला हमला 
11 अक्टूबर 2022 को अमित शाह लोकनायक जयप्रकाश नारायण की जयंती के अवसर पर उत्तर प्रदेश और बिहार के सीमावर्ती सिताब दियारा गांव पहुंचे थे। यहां उन्होंने भारतीय जनता पार्टी के मिशन बिहार को धार दी। मुख्‍यमंत्री नीतीश कुमार और राष्‍ट्रीय जनता दल के सुप्रीमो लालू प्रसाद यादव पर जमकर निशाना साधा था।
सहजानंद जयंती में भूमिहारों को दिया संदेश
25 फरवरी 2023 को अमित शाह फिर से बिहार दौरे पर आए थे। पहले उन्होंने वाल्मीकि नगर में जनसभा की। यहां से उन्होंने पूर्वी और पश्चिमी चंपारण लोकसभा को साधा। पटना में सहजानंद सरस्वती की जयंती सह किसान समागम में भाग लेकर भूमिहारों को संदेश दिया।
नवादा से दंगा पर महागठबंधन सरकार को घेरा 
2 अप्रैल को अमित शाह बिहार के नवादा पहुंचे थे। सम्राट अशोक की जयंती पर उनका सासाराम में भी कार्यक्रम होना था, लेकिन दंगे के कारण उनका कार्यक्रम रद्द करना पड़ा था। इसके बहाने उन्होंने राज्य की महागठबंधन सरकार पर जमकर निशाना साधा। साथ ही उन्होंने कुशवाहा समाज को भी गोलबंद करने की कोशिश की।
पोल में हिस्सा लेकर खबर पर अपनी राय दीजिए...
केंद्रीय गृह मंत्री के बिहार दौरे को लेकर जदयू के सवाल
जदयू के राष्ट्रीय प्रवक्ता राजीव रंजन ने केंद्रीय गृह मंत्री अमित शाह के लखीसराय दौरे को लेकर उनसे कुछ अहम सवाल पूछे हैं। राष्ट्रीय प्रवक्ता ने राज्य और देश से जुड़े 12 गंभीर सवाल पूछते हुए अमित शाह से आग्रह किया है कि वो अपने भाषण के दौरान इन 12 सवालों का जवाब दें जिससे बिहार को लेकर उनकी मंशा का पता चल सके।
शाह के दौरे से जुड़ी दूसरी खबर भी पढ़िए...
अमित शाह से तीखे सवाल..मणिपुर क्यों जल रहा?:पटना की सड़कों पर पोस्टर, तंज भरे स्वागत के साथ पूछा-ईडी के भरोसे कब तक राजनीति करेंगे
पटना में 23 जून को भाजपा विरोधी पार्टियों की बैठक के बाद पहली बार बीजेपी के बड़े नेता और केंद्रीय गृह मंत्री अमित शाह बिहार आ रहे हैं। उनके आने से पहले पटना में पोस्टर लगाकर सवाल किए गए हैं।तीन पोस्टर के जरिए केंद्रीय गृहमंत्री से तीखे तीन सवाल पूछे गए हैं। पोस्टर में शाह का तंज भरा स्वागत भी है और केंद्र सरकार को सवालों के जरिए घेरने की कोशिश की गई है। पूरी खबर पढ़ने के लिए क्लिक करें।